Os secilians clamoron en la suya aduya a o rei Pero III d'Aragón, casato con Gonstanza II de Secilia, filla y heredera de Manfredo I de Secilia, o zaguer rei d'a Secilia independient antis de ser redotato y muerto por Carlos I d'Anchú en a batalla de Benavent o 26 de febrero de 1266. Pero III atrancó a Carlos II d'Anchú, o fillo de Carlos I d'Anchú, inicialment en o castiello de Monclús, pero veyendo la poca seguridat que ofriba per la proximidat con Francia, lo trayió a lo castiello de Mequinenza dica que estió meso en libertat en 1288 en complimiento d'o tractau de Canfranc. Un d'as condicions imposadas yera que la Provenza cayería baixo lo vasallaje aragonés si Carlos d'Anjou incompliba ixo a lo que se le obligaba.